phoneee/thai-legal-corpus huggingface dataset:
ประกาศอธิบดีกรมสรรพากรเกี่ยวกับภาษีเงินได้ (ฉบับที่ 386)เรื่อง กําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันภัยสําหรับการประกันชีวิตแบบบํานาญของผู้มีเงินได้ตามวรรคสามของข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร---------------------------------------------------------------อาศัยอํานาจตามความในวรรคสามของข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวงฉบับที่ 279 (พ.ศ. 2554) ออกตามความในประมวลรัษฎากร ว่าด้วยการยกเว้นรัษฎากร อธิบดีกรมสรรพากรกําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันภัยสําหรับการประกันชีวิตแบบบํานาญของผู้มีเงินได้ ดังต่อไปนี้ข้อ ๑ ให้เพิ่มความต่อไปนี้เป็นวรรคสามของข้อ 3/1 ของประกาศอธิบดีกรมสรรพากร เกี่ยวกับภาษีเงินได้ (ฉบับที่ 194) เรื่อง กําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันภัยสําหรับการประกันชีวิตแบบบํานาญของผู้มีเงินได้ตามวรรคสามของข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร ลงวันที่ 28 กุมภาพันธ์ พ.ศ. 2554 ซึ่งแก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 362) เรื่อง กําหนดหลักเกณฑ์และวิธีการ เพื่อการยกเว้นภาษีเงินได้สําหรับเงินได้เท่าที่ได้จ่ายเป็นเบี้ยประกันภัยสําหรับการประกันชีวิตแบบบํานาญของผู้มีเงินได้ตามวรรคสามของข้อ 2 (61) แห่งกฎกระทรวง ฉบับที่ 126 (พ.ศ. 2509) ออกตามความในประมวลรัษฎากร ว่าด้วยการยกเว้นรัษฎากร ลงวันที่ 26 ธันวาคม พ.ศ. 2562"กรณีผู้รับประกันภัยได้แจ้งและส่งข้อมูลตามวรรคสองแล้ว แต่มีความประสงค์จะขอแก้ไข ยกเลิก หรือเพิ่มเติมข้อมูลดังกล่าวนั้น ให้ผู้รับประกันภัยแจ้งและส่งข้อมูลผ่านระบบรับข้อมูลเบี้ยประกันภัยเกินกําหนดเวลาบนเว็บไซต์ของกรมสรรพากร "ข้อ ๒ ประกาศนี้ให้ใช้บังคับสําหรับเงินได้พึงประเมินประจําปี พ.ศ. 2563 ที่จะต้องยื่นรายการใน พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 25 สิงหาคม พ.ศ. 2563 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร
ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องกำหนดอัตราค่าไฟฟ้าที่บริการให้แก่ผู้ใช้ไฟฟ้าของการท่าเรือแห่งประเทศไทย[๑] เพื่อให้การจัดเก็บค่าไฟฟ้าจากผู้ใช้ไฟฟ้าของการท่าเรือแห่งประเทศไทย(กทท.) เป็นไปด้วยความถูกต้องเหมาะสม และสอดคล้องกับอัตราค่าไฟฟ้าของการไฟฟ้านครหลวง(กฟน.) อาศัยอำนาจตามความในข้อ ๔ และข้อ ๑๓ ของระเบียบการท่าเรือแห่งประเทศไทยว่าด้วยการใช้ท่าเรือ บริการและความสะดวกต่าง ๆ พ.ศ. ๒๕๔๔ซึ่งออกตามความในพระราชบัญญัติการท่าเรือแห่งประเทศไทย พ.ศ. ๒๔๙๔จึงให้ดำเนินการดังนี้ข้อ๑ ยกเลิกประกาศการท่าเรือแห่งประเทศไทยลงวันที่ ๖ กุมภาพันธ์ ๒๕๔๕ เรื่องกำหนดอัตราค่าไฟฟ้าที่บริการให้แก่ผู้ใช้ไฟฟ้าจากการท่าเรือแห่งประเทศไทยข้อ๒ กำหนดอัตราค่าไฟฟ้าสำหรับประเภทต่างๆ ไม่รวมภาษีมูลค่าเพิ่มดังนี้๒.๑อัตราค่าไฟฟ้าประเภททั่วไป ได้แก่ สำนักงาน ธุรกิจ และร้านค้า หน่วยละ ๓.๖๘ บาท (สามบาทหกสิบแปดสตางค์)รวมค่า FT ค่าไฟฟ้าต่ำสุดของประเภทนี้ เดือนละ ๙๐ บาท (เก้าสิบบาทถ้วน)๒.๒อัตราค่าไฟฟ้าประเภทบ้านพักพนักงาน ให้เก็บตามอัตราค่าไฟฟ้าของการไฟฟ้านครหลวงประเภทที่ ๑ บ้านอยู่อาศัย รวมค่า FT ดังนี้บ้านพักพนักงานของการท่าเรือแห่งประเทศไทยจำนวนหน่วย(กิโลวัตต์ชั่วโมง)หน่วยที่ราคาต่อหน่วย(บาท)ค่าบำรุงรักษา ๑๐%(บาท)รวมเงินบาท/หน่วยค่า FT/หน่วยที่ กฟน.เรียกเก็บจาก กทท.รวมเป็นเงิน(บาท/หน่วย)๕ หน่วยแรก๑ - ๕๐.๐๐๐๐FT.อัตราต่ำสุด ๙ บาท๑๐ หน่วยต่อไป๖ - ๑๕๑.๓๕๗๖๐.๑๓๕๘๑.๔๙๓๔FT.๑.๔๙๓๔ + FT๑๐ หน่วยต่อไป๑๖ - ๒๕๑.๕๔๔๕๐.๑๕๔๕๑.๖๙๙๐FT.๑.๖๙๙๐ + FT๑๐ หน่วยต่อไป๒๖ - ๓๕๑.๗๙๖๘๐.๑๗๙๗๑.๙๗๖๕FT.๑.๙๗๖๕ + FT.๖๕ หน่วยต่อไป๓๖ - ๑๐๐๒.๑๘๐๐๐.๒๑๘๐๒.๓๙๘๐FT.๒.๓๙๘๐ + FT๕๐ หน่วยต่อไป๑๐๑ - ๑๕๐๒.๒๗๓๔๐.๒๒๗๓๒.๕๐๐๗FT.๒.๕๐๐๗ + FT๒๕๐ หน่วยต่อไป๑๕๑ - ๔๐๐๒.๗๗๘๑๐.๒๗๗๘๓.๐๕๕๙FT.๓.๐๕๕๙ +FT.เกินกว่า ๔๐๐ หน่วย๔๐๑ เป็นต้นไป๒.๙๗๘๐๐.๒๙๗๘๓.๒๗๕๘FT.๓.๒๗๕๘ + FTข้อ๓ กรณีการไฟฟ้านครหลวงมีการเปลี่ยนแปลงอัตราค่าไฟฟ้าการท่าเรือแห่งประเทศไทยจะเปลี่ยนกำหนดอัตราค่าไฟฟ้าที่บริการให้แก่ผู้ใช้ไฟฟ้าของการท่าเรือแห่งประเทศไทยตามอัตราค่าไฟฟ้าของการไฟฟ้านครหลวงด้วยเช่นกันทั้งนี้ตั้งแต่วันที่ ๑๖ กันยายน ๒๕๕๓ เป็นต้นไปประกาศ ณ วันที่ ๒๖สิงหาคม พ.ศ. ๒๕๕๓เฉลิมชัย มีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๑ ธันวาคม ๒๕๕๓ณัฐวดี/ตรวจ๑ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๓๕ ง/หน้า ๒๔/๒๔ พฤศจิกายน ๒๕๕๓
คำพิพากษาศาลฎีกาที่ 444/2477หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 444/2477 อาชญา ม. 294ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 444/2477 อาชญา ม. 294ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 111975. คำพิพากษาศาลฎีกาที่ 443/2477 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 443/2477 อาชญา ม. 249()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 618/2485หลักกฎหมาย: ผู้ได้รับมอบฉันทะตามทางราชการให้ทำการค้าขายน้ำสุราแทนผู้รับอนุญาตให้ตั้งร้านจำหน่ายสุรานั้น. ถือว่ามีหน้าที่ทำการอย่างผู้ค้าขายน้ำสุราตามกฎหมายต้องเรียกว่าเป็นผู้ค้าขายน้ำสุราตามพระราชบัญญัติภาษีชั้นใน. เมื่อมีน้ำสุราเปลี่ยนแปลงไว้ในพิทักษ์ควบคุมดูแลและครอบครองโดยมิได้รับอนุญาต. ก็มีความผิดตามข้อบัญญัติมาตรา 9 พระราชบัญญัติภาษีชั้นใน. ประชุมใหญ่ ครั้งที่ 17/85. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 618/2485อัยการชุมพรโจทก์นายเอ้งหยู แซ่โชวจำเลย พ.ร.บ.ภาษีชั้นใน แก้ไขเพิ่มเติม พ.ศ.2476 ม. 9ผู้ได้รับมอบฉันทะตามทางราชการให้ทำการค้าขายน้ำสุราแทนผู้รับอนุญาตให้ตั้งร้านจำหน่ายสุรานั้น. ถือว่ามีหน้าที่ทำการอย่างผู้ค้าขายน้ำสุราตามกฎหมายต้องเรียกว่าเป็นผู้ค้าขายน้ำสุราตามพระราชบัญญัติภาษีชั้นใน. เมื่อมีน้ำสุราเปลี่ยนแปลงไว้ในพิทักษ์ควบคุมดูแลและครอบครองโดยมิได้รับอนุญาต. ก็มีความผิดตามข้อบัญญัติมาตรา 9 พระราชบัญญัติภาษีชั้นใน. ประชุมใหญ่ ครั้งที่ 17/85.(เยี่ยม เลขวนิชธัมวิทักส์-ว.จ. นิติสาตรไพสาล-ทิพปัญญา อ. บุปผเวส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 618/2485อัยการชุมพรโจทก์นายเอ้งหยู แซ่โชวจำเลย พ.ร.บ.ภาษีชั้นใน แก้ไขเพิ่มเติม พ.ศ.2476 ม. 9ผู้ได้รับมอบฉันทะตามทางราชการให้ทำการค้าขายน้ำสุราแทนผู้รับอนุญาตให้ตั้งร้านจำหน่ายสุรานั้น. ถือว่ามีหน้าที่ทำการอย่างผู้ค้าขายน้ำสุราตามกฎหมายต้องเรียกว่าเป็นผู้ค้าขายน้ำสุราตามพระราชบัญญัติภาษีชั้นใน. เมื่อมีน้ำสุราเปลี่ยนแปลงไว้ในพิทักษ์ควบคุมดูแลและครอบครองโดยมิได้รับอนุญาต. ก็มีความผิดตามข้อบัญญัติมาตรา 9 พระราชบัญญัติภาษีชั้นใน. ประชุมใหญ่ ครั้งที่ 17/85.(เยี่ยม เลขวนิชธัมวิทักส์-ว.จ. นิติสาตรไพสาล-ทิพปัญญา อ. บุปผเวส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการคุ้มครองการรับงานไปทำที่บ้านประกาศคณะกรรมการคุ้มครองการรับงานไปทำที่บ้านเรื่องอัตราค่าตอบแทนในงานที่รับไปทำที่บ้าน โดยที่มาตรา๑๖ วรรคหนึ่ง แห่งพระราชบัญญัติคุ้มครองผู้รับงานไปทำที่บ้าน พ.ศ. ๒๕๕๓ การกำหนดค่าตอบแทนในงานที่รับไปทำที่บ้านหากงานที่รับไปทำที่บ้านมีลักษณะและคุณภาพอย่างเดียวกันและปริมาณเท่ากันให้ผู้จ้างงานกำหนดค่าตอบแทนให้แก่ผู้รับงานไปทำที่บ้านไม่น้อยกว่าอัตราค่าจ้างตามกฎหมายว่าด้วยการคุ้มครองแรงงานตามที่คณะกรรมการคุ้มครองการรับงานไปทำที่บ้านกำหนดและต้องไม่เป็นการเลือกปฏิบัติอาศัยอำนาจตามความในมาตรา๑๖ วรรคหนึ่ง และมาตรา ๒๘ (๓) แห่งพระราชบัญญัติคุ้มครองผู้รับงานไปทำที่บ้าน พ.ศ.๒๕๕๓ คณะกรรมการคุ้มครองการรับงานไปทำที่บ้าน จึงออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๒ อัตราค่าตอบแทนของงานที่รับไปทำที่บ้านในงานที่มีการจ้างงานกันในสถานประกอบกิจการต้องไม่น้อยกว่าอัตราค่าจ้างที่จ่ายให้แก่ลูกจ้างในสถานประกอบกิจการเมื่อคำนวณต่อหน่วยตามลักษณะงานคุณภาพอย่างเดียวกันและปริมาณเท่ากันข้อ๓ อัตราค่าตอบแทนของงานที่รับไปทำที่บ้านในงานที่ไม่มีการจ้างงานกันในสถานประกอบกิจการให้เป็นไปตามที่ผู้จ้างงานและผู้รับงานไปทำที่บ้านตกลงกันข้อ๔ อัตราค่าตอบแทนของงานที่รับไปทำที่บ้านตามข้อ๒ และข้อ ๓ต้องไม่น้อยกว่าอัตราค่าจ้างขั้นต่ำตามกฎหมายว่าด้วยการคุ้มครองแรงงานกำหนดข้อ๕ ให้พนักงานตรวจแรงงานมีอำนาจวินิจฉัยกรณีมีข้อสงสัยว่าอัตราค่าตอบแทนของงานที่รับไปทำที่บ้านตามข้อ ๒ หรือข้อ ๓น้อยกว่าอัตราค่าจ้างขั้นต่ำตามกฎหมายว่าด้วยการคุ้มครองแรงงานประกาศ ณ วันที่ ๓๐กันยายน พ.ศ. ๒๕๕๙หม่อมหลวงปุณฑริก สมิติปลัดกระทรวงแรงงานประธานกรรมการคุ้มครองการรับงานไปทำที่บ้านวริญา/ปริยานุช/จัดทำ๔ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๘ ง/หน้า ๒๗/๓๑ ตุลาคม ๒๕๕๙
คำพิพากษาศาลฎีกาที่ 388/2470หลักกฎหมาย: จำเลยเคยทำผิดมาแล้ว ๒ ครั้งแล้วมาทำผิดขึ้นเปนครั้งที่ ๓ เมื่อโจทย์ขอให้ส่งตัวไปอยู่ต่างจังหวัด ศาลมีอำนาจพิพากษาให้ส่งจำเลยไปต่างจังหวัดทีเดียว ไม่ต้องรอจนจำเลยพ้นโทษแล้ว ให้โจทย์ฟ้องใหม่อีก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 388/2470อัยการฉเชิงเทราโจทก์นางเซียง สีเจริญล. พ.ร.บ.ดัดสันดานคนจรจัดและคนที่เคยต้องโทษหลายครั้ง ร.ศ.127 ม. 3จำเลยเคยทำผิดมาแล้ว ๒ ครั้งแล้วมาทำผิดขึ้นเปนครั้งที่ ๓ เมื่อโจทย์ขอให้ส่งตัวไปอยู่ต่างจังหวัด ศาลมีอำนาจพิพากษาให้ส่งจำเลยไปต่างจังหวัดทีเดียว ไม่ต้องรอจนจำเลยพ้นโทษแล้ว ให้โจทย์ฟ้องใหม่อีก(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยเคยทำผิดมาแล้ว ๒ ครั้งแล้วมาทำผิดขึ้นเปนครั้งที่ ๓ เมื่อโจทย์ขอให้ส่งตัวไปอยู่ต่างจังหวัด ศาลมีอำนาจพิพากษาให้ส่งจำเลยไปต่างจังหวัดทีเดียว ไม่ต้องรอจนจำเลยพ้นโทษแล้ว ให้โจทย์ฟ้องใหม่อีก ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 388/2470อัยการฉเชิงเทราโจทก์นางเซียง สีเจริญล. พ.ร.บ.ดัดสันดานคนจรจัดและคนที่เคยต้องโทษหลายครั้ง ร.ศ.127 ม. 3จำเลยเคยทำผิดมาแล้ว ๒ ครั้งแล้วมาทำผิดขึ้นเปนครั้งที่ ๓ เมื่อโจทย์ขอให้ส่งตัวไปอยู่ต่างจังหวัด ศาลมีอำนาจพิพากษาให้ส่งจำเลยไปต่างจังหวัดทีเดียว ไม่ต้องรอจนจำเลยพ้นโทษแล้ว ให้โจทย์ฟ้องใหม่อีก(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลเขาคันทรงอำเภอศรีราชา จังหวัดชลบุรีพ.ศ.๒๕๕๙ ภูมิพลอดุลยเดชป.ร.ให้ไว้ณ วันที่ ๑ สิงหาคม พ.ศ. ๒๕๕๙เป็นปีที่๗๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลเขาคันทรง อำเภอศรีราชาจังหวัดชลบุรี เพื่อขยายทางหลวงชนบท ชบ. ๓๐๒๗ สายเชื่อมระหว่างทางหลวงแผ่นดินหมายเลข๓๑๓๘ กับทางหลวงชนบท ชบ. ๓๐๒๗อาศัยอำนาจตามความในมาตรา๒๒ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ประกอบกับมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลเขาคันทรง อำเภอศรีราชา จังหวัดชลบุรี พ.ศ. ๒๕๕๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการขยายทางหลวงชนบทชบ. ๓๐๒๗ สายเชื่อมระหว่างทางหลวงแผ่นดินหมายเลข ๓๑๓๘ กับทางหลวงชนบท ชบ. ๓๐๒๗มาตรา๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลเขาคันทรงอำเภอศรีราชา จังหวัดชลบุรี มีส่วนแคบที่สุดสองร้อยเมตร และส่วนกว้างที่สุดเจ็ดร้อยเมตรทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลเขาคันทรง อำเภอศรีราชา จังหวัดชลบุรี พ.ศ. ๒๕๕๙(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องขยายทางหลวงชนบท ชบ. ๓๐๒๗สายเชื่อมระหว่างทางหลวงแผ่นดินหมายเลข ๓๑๓๘ กับทางหลวงชนบท ชบ. ๓๐๒๗ในท้องที่ตำบลเขาคันทรง อำเภอศรีราชา จังหวัดชลบุรีเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/จัดทำ๑๘สิงหาคม ๒๕๕๙วิศนี/ตรวจ๒๓สิงหาคม ๒๕๕๙อุไลพร/สลิลลา/ปรับปรุง๒๑ มิถุนายน๒๕๖๒อนุกูล/ตรวจ๔ ธันวาคม ๒๕๖๒[๑]ราชกิจจานุเบกษา เล่ม ๑๓๓/ตอนที่ ๖๗ ก/หน้า ๖๖/๕ สิงหาคม ๒๕๕๙
ประกาศคณะกรรมการประมงประจำจังหวัดเพชรบุรีประกาศคณะกรรมการประมงประจำจังหวัดเพชรบุรีเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงสัตว์น้ำในกระชังพ.ศ. ๒๕๖๐[๑] โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงสัตว์น้ำในกระชังเป็นกิจการการเพาะเลี้ยงสัตว์น้ำควบคุมและความในมาตรา ๗๗แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา๒๘ วรรคหนึ่ง (๓) และมาตรา ๗๗ แห่งพระราชกำหนดการประมง พ.ศ. ๒๕๕๘คณะกรรมการประมงประจำจังหวัดเพชรบุรีออกประกาศไว้ ดังต่อไปนี้ข้อ๑ ให้เขตท้องที่จังหวัดเพชรบุรีเป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท การเพาะเลี้ยงสัตว์น้ำในกระชัง ยกเว้น ที่จับสัตว์น้ำซึ่งเป็นสาธารณสมบัติของแผ่นดินข้อ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๘เมษายน พ.ศ. ๒๕๖๐ฉัตรพร ราษฎร์ดุษดีผู้ว่าราชการจังหวัดเพชรบุรีประธานคณะกรรมการประมงประจำจังหวัดเพชรบุรีภวรรณตรี/จัดทำ๒๕ พฤษภาคม๒๕๖๐ชวัลพร/ตรวจ๒๕ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๗ ง/หน้า ๓๓/๒๒ พฤษภาคม ๒๕๖๐
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดอุบลราชธานีฉบับที่๙๖ (พ.ศ. ๒๕๔๘)เรื่องกำหนด (ปรับปรุง) เส้นทางสำหรับการขนส่งด้วยรถโดยสาร[๑] ด้วยคณะกรรมการควบคุมการขนส่งทางบกประจำจังหวัดอุบลราชธานีได้พิจารณาเห็นสมควรให้กำหนด(ปรับปรุง) เส้นทางรถโดยสารประจำทาง หมวด ๔ จังหวัดอุบลราชธานีเพื่อเป็นการจัดระเบียบและแก้ไขปัญหาการเดินรถภายในจังหวัดฉะนั้น อาศัยอำนาจตามความในมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดอุบลราชธานี ในการประชุมครั้งที่๑/๒๕๔๖ เมื่อวันที่ ๒ พฤษภาคม ๒๕๔๖และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่๒๒/๒๕๔๗ เมื่อวันที่ ๓๐ พฤศจิกายน ๒๕๔๗ จึงให้กำหนด (ปรับปรุง)เส้นทางรถโดยสารประจำทาง หมวด ๔ จังหวัดอุบลราชธานี จำนวน ๖ เส้นทาง ดังนี้๑. สายที่ ๑๔๕๙ อุบลราชธานี-พิบูลมังสาหาร๒. สายที่ ๑๔๖๐ อุบลราชธานี-เดชอุดม๓. สายที่ ๔๓๖๕ อุบลราชธานี-เดชอุดม-บุณฑริก๔. สายที่ ๔๓๘๘อุบลราชธานี-พิบูลมังสาหาร-บุณฑริก๕. สายที่ ๔๓๘๙ อุบลราชธานี-เดชอุดม-นาจะหลวย๖. สายที่ ๔๓๙๐ อุบลราชธานี-เดชอุดม-น้ำยืนโดยให้ใช้รายละเอียดเส้นทางตามเส้นทางเดินรถโดยสารประจำทางที่แนบท้ายประกาศนี้ประกาศณ วันที่ ๒๗ มกราคม พ.ศ. ๒๕๔๘จีรศักดิ์เกษณียบุตรผู้ว่าราชการจังหวัดอุบลราชธานีประธานกรรมการควบคุมการขนส่งทางบกประจำจังหวัดอุบลราชธานี[เอกสารแนบท้าย]๑. จังหวัดอุบลราชธานี เส้นทางเดินรถโดยสารประจำทางหมวด ๔ สายที่ ๑๔๕๙ อุบลราชธานี-พิบูลมังสาหาร๒. จังหวัดอุบลราชธานีเส้นทางเดินรถโดยสารประจำทาง หมวด ๔ สายที่ ๑๔๖๐ อุบลราชธานี-เดชอุดม๓. จังหวัดอุบลราชธานีเส้นทางเดินรถโดยสารประจำทาง หมวด ๔ สายที่ ๔๓๖๕ อุบลราชธานี-เดชอุดม-บุณฑริก๔. จังหวัดอุบลราชธานีเส้นทางเดินรถโดยสารประจำทาง หมวด ๔ สายที่ ๔๓๘๘อุบลราชธานี-พิบูลมังสาหาร-บุณฑริก๕. จังหวัดอุบลราชธานีเส้นทางเดินรถโดยสารประจำทาง หมวด ๔ สายที่ ๔๓๘๙ อุบลราชธานี-เดชอุดม-นาจะหลวย๖. จังหวัดอุบลราชธานีเส้นทางเดินรถโดยสารประจำทาง หมวด ๔ สายที่ ๔๓๙๐ อุบลราชธานี-เดชอุดม-น้ำยืน(ดูข้อมูลจากภาพกฎหมาย)ปริยานุช/ผู้จัดทำ๒มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๕๗ ง/หน้า ๒๕๘/๒๘ พฤษภาคม ๒๕๕๒
ประกาศคณะกรรมการกํากับหลักทรัพย์และตลาดหลักทรัพย์ที่ กจ. 43/2548เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย(ฉบับที่ 2)----------------------------------------------------- อาศัยอํานาจตามความในมาตรา 14 และมาตรา 70(9) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้ยกเลิกความใน (3) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 25/2547 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 25 พฤษภาคม พ.ศ. 2547 และให้ใช้ความต่อไปนี้แทน "(3) มีข้อมูลถูกต้องและเพียงพอที่จะทําให้ผู้ลงทุนทราบลักษณะและเงื่อนไขของหลักทรัพย์ที่เสนอขาย แหล่งที่มาของเงินที่จะนํามาชําระคืนหนี้ตามหลักทรัพย์ โอกาสและความเสี่ยงของผู้ถือตราสารในการได้รับชําระคืนหนี้ และผลการจัดอันดับความน่าเชื่อถือของหลักทรัพย์ ผู้ออกหลักทรัพย์ หรือผู้ค้ําประกันการชําระหนี้เฉพาะในกรณีที่เป็นการค้ําประกันที่มีผลบังคับให้ผู้ค้ําประกันต้องรับผิดร่วมกันกับลูกหนี้ โดยไม่สามารถเพิกถอนได้ก่อนครบกําหนดอายุของหลักทรัพย์ ซึ่งต้องเป็นการจัดอันดับโดยสถาบันจัดอันดับความน่าเชื่อถือที่ได้รับความเห็นชอบจากสํานักงาน"ข้อ 2 ให้ยกเลิกข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 25/2547 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 25 พฤษภาคม พ.ศ. 2547 ข้อ 3 ประกาศนี้ให้มีผลใช้บังคับตั้งแต่วันที่ 16 ตุลาคม พ.ศ. 2548 เป็นต้นไป ประกาศ ณ วันที่ 12 ตุลาคม พ.ศ. 2548 (นายทนง พิทยะ) รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข ๔๒๑สายทางเลี่ยงเมืองสตูล ตอนบ้านกาเน๊ะ - บ้านนาลานและเพื่อขยายทางหลวงแผ่นดินหมายเลข ๔๐๕๑ตอนบ้านนาลาน -บ้านไร่เป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๔๒๑ สายทางเลี่ยงเมืองสตูล ตอนบ้านกาเน๊ะ -บ้านนาลาน และเพื่อขยายทางหลวงแผ่นดินหมายเลข ๔๐๕๑ ตอนบ้านนาลาน - บ้านไร่ พ.ศ.๒๕๕๕ ในท้องที่อำเภอเมืองสตูล จังหวัดสตูล แล้ว นั้นอธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างและขยายทางหลวงแผ่นดินสายดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น อาศัยอำนาจตามความในมาตรา ๑๓ วรรคหนึ่งแห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ และมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่๒๕ มิถุนายน พ.ศ. ๒๕๕๖จึงกำหนดให้การเวนคืนอสังหาริมทรัพย์เพื่อสร้างทางหลวงแผ่นดินหมายเลข ๔๒๑สายทางเลี่ยงเมืองสตูล ตอนบ้านกาเน๊ะ - บ้านนาลานและเพื่อขยายทางหลวงแผ่นดินหมายเลข ๔๐๕๑ ตอนบ้านนาลาน - บ้านไร่ในท้องที่อำเภอเมืองสตูล จังหวัดสตูลตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๔๒๑ สายทางเลี่ยงเมืองสตูล ตอนบ้านกาเน๊ะ -บ้านนาลาน และเพื่อขยายทางหลวงแผ่นดินหมายเลข ๔๐๕๑ ตอนบ้านนาลาน - บ้านไร่ พ.ศ.๒๕๕๕ เป็นกรณีที่มีความจำเป็นโดยเร่งด่วน เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศณ วันที่ ๗ สิงหาคม พ.ศ. ๒๕๕๖ยิ่งลักษณ์ ชินวัตรนายกรัฐมนตรีปริยานุช/ผู้จัดทำ๑๙ สิงหาคม๒๕๕๖อุษมล/ผู้ตรวจ๒๓ สิงหาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๑ ง/หน้า ๑/๑๖ สิงหาคม ๒๕๕๖
กฎกระทรวงฉบับที่ ๕(พ.ศ. ๒๕๓๕)ออกตามความในพระราชบัญญัติบริษัทมหาชนจำกัดพ.ศ. ๒๕๓๕[๑] อาศัยอำนาจตามความในมาตรา ๑๔(๒) แห่งพระราชบัญญัติบริษัทมหาชนจำกัด พ.ศ. ๒๕๓๕รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ให้กำหนดอัตราค่าธรรมเนียมดังนี้(๑) การจดทะเบียนหนังสือบริคณห์สนธิบริษัททุกจำนวนเงินไม่เกิน ๑,๐๐๐,๐๐๐บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาทให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕,๐๐๐ บาท(๒) การจดทะเบียนแก้ไขเพิ่มเติมหนังสือบริคณห์สนธิเพื่อเพิ่มทุนก่อนจดทะเบียนเป็นบริษัททุกจำนวนเงินไม่เกิน ๑,๐๐๐,๐๐๐ บาทแห่งจำนวนทุนที่กำหนดเพิ่มขึ้น ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕,๐๐๐ บาท(๓) การจดทะเบียนบริษัททุกจำนวนเงินไม่เกิน ๑,๐๐๐,๐๐๐ บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕๐,๐๐๐ บาท(๔) การจดทะเบียนแปรสภาพบริษัทเอกชนทุกจำนวนเงินไม่เกิน ๑,๐๐๐,๐๐๐ บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๑๐,๐๐๐ บาท(๕) การจดทะเบียนเพิ่มทุนบริษัททุกจำนวนเงินไม่เกิน ๑,๐๐๐,๐๐๐ บาทแห่งจำนวนทุนที่กำหนดเพิ่มขึ้น ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕๐,๐๐๐ บาท(๖)การจดทะเบียนลดทุนบริษัท ๓๐๐ บาท(๗) การจดทะเบียนแก้ไขเพิ่มเติมหนังสือบริคณห์สนธิบริษัท นอกจากกรณีเพิ่มทุนตาม (๒) ๒๐๐ บาท(๘) การจดทะเบียนแก้ไขเพิ่มเติมข้อบังคับของบริษัท ๒๐๐ บาท(๙)การจดทะเบียนตั้งกรรมการใหม่ คนละ ๒๐๐ บาท(๑๐)การจดทะเบียนควบบริษัท ๕,๐๐๐ บาท(๑๑)การจดทะเบียนเลิกบริษัท ๒๐๐ บาท(๑๒)การจดทะเบียนเรื่องอื่น ๆ เรื่องละ ๑๐๐ บาท(๑๓)การออกใบสำคัญหรือใบแทนใบสำคัญแสดงการจดทะเบียน ฉบับละ ๕๐ บาท(๑๔)การตรวจเอกสารของแต่ละบริษัท ครั้งละ ๒๐ บาท(๑๕)การขอสำเนาหรือขอให้ถ่ายเอกสารพร้อมทั้งคำรับรอง หน้าละ ๕๐ บาทถ้าเป็นการขอสำเนาหรือขอถ่ายเอกสารพร้อมทั้งคำรับรองของบริษัทนอกเขตจังหวัดอันเป็นที่ตั้งสำนักงานใหญ่ของบริษัทนั้นให้เรียกเก็บค่าใช้จ่ายเพิ่มเติมได้เท่าที่จำเป็นและใช้จ่ายไปจริง(๑๖)การรับรองข้อความในทะเบียน เรื่องละ ๒๐ บาทถ้าเป็นการรับรองข้อความในทะเบียนของบริษัทนอกเขตจังหวัดอันเป็นที่ตั้งสำนักงานใหญ่ของบริษัทนั้น ให้เรียกเก็บค่าใช้จ่ายเพิ่มเติมได้เท่าที่จำเป็นและใช้จ่ายไปจริง(๑๗)ค่าธรรมเนียมในการออกเอกสารต่าง ๆตามข้อบังคับของบริษัท ครั้ง/ฉบับ/หน้าละ ๕ บาทให้ไว้ ณ วันที่ ๑ กันยายน พ.ศ. ๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๑๔ (๒) แห่งพระราชบัญญัติบริษัทมหาชนจำกัด พ.ศ. ๒๕๓๕บัญญัติให้รัฐมนตรีว่าการกระทรวงกำหนดอัตราค่าธรรมเนียมไม่เกินอัตราท้ายพระราชบัญญัติดังกล่าวจึงจำเป็นต้องออกกฎกระทรวงนี้ปิยะธิดา/ปรับปรุง๒๙ เมษายน ๒๕๖๒[๑] ราชกิจจานุเบกษาเล่ม ๑๐๙/ตอนที่ ๙๓/หน้า ๑๕/๑๑ กันยายน ๒๕๓๕